Jan E. Jørgensen (V), 2024-04-16:
Jeg ved, at Israel ikke er i tvivl om den danske regerings synspunkt, og det er også blevet fremført direkte i samtaler mellem den danske udenrigsminister og Israels udenrigsminister.
Så der er ingen tvivl om, hvor vi står.
Diplomati og det med folkeret osv. er jo skridt – altså, så tager man det næste skridt, hvis det forrige skridt ikke var tilstrækkeligt.
Og vi ser bestemt alvorligt på situationen.
Det er jo i høj grad gennem EU, vi lægger pres på Israel.
Den 7. oktober vågnede verden op til et aldeles forfærdeligt terrorangreb.
Hamas og Islamisk Jihad angreb civile israelere og myrdede og henrettede og voldtog.
Over 1.100 blev dræbt, heraf størstedelen civile mænd, kvinder og børn.
Det var det største drab på jøder siden holocaust.
Derudover blev over 200 uskyldige civile bortført og holdt som gidsler, og selv om en del af gidslerne siden er blevet løsladt som led i forhandlinger om humanitær pause, er der stadig over 100 gidsler, som bruges som våben af Hamas, og vi ved ikke, hvor mange af dem der stadig er i live.
Hamas er en terrororganisation, hvis erklærede må er at fjerne staten Israel fra landkortet.
Det er også i palæstinensernes interesse.
Det er imidlertid en svær øvelse.
Man gemmer sig på hospitaler, hvilket er ulovligt i henhold til krigens love.
Men at Israel har ret til at forsvare sig selv, er ikke ensbetydende med, at Israel må forsvare sig med alle midler.
Israel er et land, og lande udkæmper krige i respekt for krigens love.
Det betyder bl.a., at der skal tages størst mulige hensyn for at indgå civile tab.
Det er svært at forklare, at det har været uundgåeligt for Israel at dræbe mere end 30.000, heraf omtrent 13.000 børn.
Venstre støtter derfor en øjeblikkelig humanitær våbenhvile, og Danmark har i FN stemt for en våbenhvile.
Det er ligeledes Israels ansvar at sikre, at nødhjælp kommer ind i Gaza.
Det sker ikke i tilstrækkeligt omfang.
Der er mangel på mad og på vand,
og der er en regulær risiko for egentlig hungersnød i Gaza.
Af samme grund har bl.a. USA nedkastet nødhjælp fra fly, hvilket jo på ingen måde er en effektiv måde at distribuere nødhjælp på, men det viser, hvor desperat situationen er.
Vi er derfor nødt til at lægge pres på Israel for at lade tilstrækkelige mængder nødhjælp komme ind i Gaza
Det kan vi ikke gøre alene, men vi kan arbejde via FN, EU og ligesindede lande
Jeg vil godt slå fast, at Israel skal overholde folkeretten, og jeg vil gerne understrege, at Venstre går ind for en tostatsløsning.
Vi er modstandere af den israelske bosættelsespolitik, og vi er særdeles kritiske over for Netanyahu og hans regering.
Men at sidestille Israel med lande som Rusland og Iran, som forslagsstillerne gør, er forkert.
Israel blev angrebet, og senest i weekenden blev de altså angrebet igen, denne gang af Iran.
Det er således ikke rimeligt at sammenligne Israel med Rusland, som har invaderet et fredeligt og demokratisk naboland.
Udsigten til fred i Mellemøsten er desværre nok lang.
Hamas ønsker ikke en tostatsløsning.
Netanyahu ønsker det heller ikke, men langt de fleste israelere ønsker en fredelig tilværelse uden frygt for angreb fra hverken Gaza eller Vestbredden, og den eneste løsning er en tostatsløsning, hvor to lande kan leve fredeligt som naboer.
Der går nok mange år, før de bliver decideret gode naboer, men det må være muligt for begge parter at forstå, at man er nødt til at acceptere hinandens eksistens.
Venstre støtter ikke økonomiske sanktioner mod Israel, men det ændrer ikke på, at vi har den dybeste medfølelse med alle de civile ofre på begge sider af konflikten, og jeg håber ikke, at de seneste døgns begivenheder eskalerer situationen i regionen yderligere.
Venstre kan således ikke støtte beslutningsforslaget.